เหตุกราดยิงที่ผับในกอเทนเบิร์ก

เหตุกราดยิงที่ผับ*วัวร์ครูโกบาร์* () ณ กอเทนเบิร์ก เกิดขึ้นเมื่อวันที่ 18 มีนาคม ค.ศ. 2015 โดยมือปืนไม่ทราบชื่อสองคนเได้ข้าไปในผับที่กอเทนเบิร์ก ประเทศสวีเดน และเริ่มกราดยิงใส่ผู้คนภายในร้านอาหารอย่างไม่เลือกหน้า ผับดังกล่าวตั้งอยู่ในย่านบิสกอปสกอดันของกอเทนเบิร์กบนเกาะฮิสซิเงน ซึ่งเป็นพื้นที่ที่พบเห็นความรุนแรงของแก๊ง เหตุกราดยิงนี้เป็นหนึ่งในช่วงเวลาที่ไม่เกิดขึ้นบ่อยนัก ที่ผู้เห็นเหตุการณ์ซึ่งไม่รู้อิโหน่อิเหน่ถูกสังหารในเหตุการณ์ความรุนแรงของแก๊งอาชญากรคู่ปรับในประเทศสวีเดน โดยเหล่ามือปืนเป็นส่วนหนึ่งของแก๊งจากบิสกอปสกอดันทางทิศเหนือที่ออกมาเพื่อล้างแค้น

หนึ่งปีหลังจากเหตุการณ์ดังกล่าว หนังสือพิมพ์*[[เยอเตอบอร์ย-โพสเต็น]]* ได้กล่าวถึงเหตุกราดยิงครั้งนี้ว่าเป็น "หนึ่งในอาชญากรรมที่ไม่เคยเกิดขึ้นมาก่อนใน ค.ศ. 2015" ส่วนหนังสือพิมพ์อื่น ๆ ได้ระบุว่าเป็นส่วนหนึ่งของ "คลื่นการโจมตีครั้งใหญ่ที่ประเทศสวีเดนใน ค.ศ. 2015" และเป็นส่วนหนึ่งของ "ความขัดแย้งที่รุนแรงระหว่างแก๊งอาชญากรคู่ปรับ"

โดยใน ค.ศ. 2010 บิสกอปสกอดันเป็นเขตของกอเทนเบิร์กซึ่งมีอัตราการใช้ความรุนแรงของแก๊งสูงที่สุด และใน ค.ศ. 2012 แก๊งอาชญากรในพื้นที่ได้แบ่งออกเป็นสองฝ่าย ซึ่งเหตุกราดยิงบาร์ดังกล่าวเกิดขึ้นเพื่อทำลายฝ่ายใดฝ่ายหนึ่งที่เป็นคู่ปรับกัน

## เหตุกราดยิง
การโจมตีเริ่มขึ้นเมื่อผู้ต้องสงสัยสี่คนจอดรถนอกผับในกอเทนเบิร์ก ผู้ต้องสงสัยสวมหน้ากากสองคนได้เข้ามาในผับพร้อมกับปืนเล็กยาวจู่โจมเอเคเอ็ม โดยมือปืนคนหนึ่งสวมเสื้อกั๊กตำรวจ และผับนี้เต็มไปด้วยผู้คนที่กำลังดูการแข่งฟุตบอลในบาร์ พวกมือปืนเดินไปรอบ ๆ ห้องอย่างรวดเร็ว แล้วสาดกระสุนใส่ใครก็ตามที่ขวางทาง แต่พุ่งเป้าไปที่ชายคนหนึ่งที่เป็นเป้าหมายหลักที่แคลงใจ โดยมือปืนกราดยิงผู้คนที่นั่งตามโต๊ะและที่บาร์อย่างไม่เลือกหน้า และยิงเป้าหมายต้องสงสัยที่ใบหน้า ซึ่งทำให้เขาเสียชีวิตทันที ทั้งนี้ เป้าหมายที่แคลงใจคือฮุสเซน ชิต อายุ 25 ปีจากแก๊งคู่ปรับ และตามรายงานของตำรวจ ระบุว่าเหยื่อ "ไม่เหลือใบหน้า" ระหว่างทางพวกเขาได้ยิงใส่ผู้รอดชีวิตจำนวนมากขึ้น และเมื่อมือปืนออกจากบาร์ พวกเขาได้ยิงและสังหารผู้บริสุทธิ์ที่ยืนอยู่ข้าง ๆ ซึ่งเป็นวัยรุ่น จากนั้นหลบหนีไปจากที่เกิดเหตุด้วยรถยนต์ที่ขับโดยผู้ต้องสงสัยรายอื่นที่อยู่ใกล้เคียง

ถนนในผับแห่งนี้อยู่ภายใต้การตรวจตราของตำรวจอยู่แล้ว เนื่องจากสงสัยว่ามีการค้ายาเสพติดเกิดขึ้นบริเวณใกล้เคียง ทำให้ตำรวจสามารถเรียกกำลังสำรองและมาถึงที่เกิดเหตุเร็วมาก รวมทั้งเริ่มการปฐมพยาบาล ซึ่งบางคนสันนิษฐานว่าหากตำรวจมาไม่ถึงเร็วขนาดนั้น อีกหลายคนอาจเสียชีวิตจากกระสุนปืนและสูญเสียเลือด

พยานที่พูดกับนักข่าวของ*[[อัฟตอนบลอเด็ต]]* ล่าวว่าเขาเห็นคนสองคนเข้าไปในร้านอาหารในบิสกอปสกอดัน โดยถือปืนที่ดูเหมือนปืนไรเฟิลจู่โจมเอเค-47 และเริ่มยิง ช่องสกายนิวส์บรรยายว่ามือปืนรายนี้ "สาดกระสุนใส่ผับ"

รายงานข่าวช่วงต้นบางรายงานระบุว่าเหตุกราดยิงดังกล่าวเกี่ยวข้องกับการก่อการร้าย ซึ่งปรากฏว่าไม่เป็นความจริง โดยภายหลังพบว่าผู้ต้องสงสัยกำลังมุ่งเป้าไปที่สมาชิกแก๊งคู่ปรับ จึงทำให้เกิดเหตุกราดยิง

หน่วยตำรวจและรถพยาบาลที่รับมือบรรยายถึงเหตุการณ์นองเลือดในผับและฉากเหมือนฝันร้ายที่มีแฟนสาวของเหยื่อรายหนึ่งนั่งอยู่ข้างศพ "ซึ่งไม่มีหน้าเหลือเลย" และมีลูกค้ารายหนึ่งตกใจมากที่เขายังคงนั่งอยู่ในบาร์และดื่มเบียร์โดยไม่ตั้งใจ รายงานดังกล่าวกล่าวถึงกลิ่นเหม็นของเหล็กและดินปืนหนาทึบจากเลือดและกระสุนปืน ทำให้ตำรวจหายใจลำบาก โดยตำรวจนายหนึ่งกล่าวว่าเขานึกว่าทำกุญแจหล่นซ้ำแล้วซ้ำเล่าเมื่อตรวจค้นผับ เพราะเขาได้ยินเสียงโลหะ และตระหนักว่าพื้นนั้นเต็มไปด้วยปลอกกระสุนซึ่งเป็นไปไม่ได้ที่จะไม่เหยียบเลยทำให้เกิดเสียงดังทุกครั้งที่เขาขยับ ส่วนตำรวจอีกนายในที่เกิดเหตุกล่าวถึงรายละเอียดว่ากระจก หรือเฟอร์นิเจอร์แทบไม่ได้รับความเสียหาย เนื่องจากบรรดามือปืนได้มุ่งเป้าไปที่คนในนั้นตามแนวการ

## การสืบสวนและสอบสวน
คาดว่าเหล่ามือปืนหลบหนีออกจากที่เกิดเหตุหลังเหตุกราดยิง หลังเกิดเหตุ ตำรวจปิดล้อมพื้นที่และเริ่มการสอบสวนคดีฆาตกรรม

ในขั้นต้น มีผู้ถูกจับกุมสี่คนจากเหตุกราดยิงดังกล่าว ซึ่งในที่สุดชายห้าคนก็ถูกตั้งข้อหาฆาตกรรม โดยเมื่อวันที่ 8 สิงหาคม ค.ศ. 2016 ภายหลังการพิจารณาคดีที่ศาลแขวงกอเทนเบิร์กเป็นเวลาสองเดือน และชายสองคนในจำนวนนี้ถูกตัดสินให้จำคุกตลอดชีวิต ส่วนอีกสามคนซึ่งอายุต่ำกว่า 21 ปีในขณะที่เกิดเหตุกราดยิง ถูกตัดสินจำคุก 14 ปี รวมทั้งอีกสามคนถูกตัดสินจำคุกระหว่าง 7 ถึง 14 ปีจากการช่วยเหลือและสนับสนุนอาชญากรรม ทั้งเจ็ดถูกตัดสินว่ามีความผิดในการช่วยเหลือและสนับสนุนการฆาตกรรม รวมถึงช่วยเหลือและสนับสนุนการพยายามฆ่า เนื่องจากเจ้าหน้าที่ไม่สามารถพิสูจน์ได้อย่างแน่ชัดว่าใครถืออาวุธสังหาร

## อ้างอิง

## แหล่งข้อมูลอื่น
* In-depth audio report by Public Radio International

หมวดหมู่:เหตุกราดยิงหมู่ในประเทศสวีเดน
หมวดหมู่:อาชญากรชาวโซมาเลีย